PONEDELJEK, 6.4. 2020

SLOVENŠČINA

Otrok naj preko spletne povezave: <https://4d.rtvslo.si/arhiv/cebelice/174566914>

posluša pravljico: O kralju, ki ni maral pospravljati. (posluša lahko na računalniku/tablici/telefonu)

1. V brezčrtni zvezek pod naslovom O KRALJU, KI NI MARAL POSPRAVLJATI nariše za kaj bo on doma skrbel, da bo pospravljeno (kdor želi lahko tudi napiše).
2. Nato pospravi tudi svojo sobo.

\*otroci ne pozabite na branje z bralno raketo.

MATEMATIKA

V 2. delu delovnega zvezka otrok utrjuje odštevanje in seštevanje do 10 in reši **strani 59, 60, 61**.

Na strani 59 se z otrokom lahko igrate didaktično igro Kdo bo prej na cilju? Potrebujete dve figurici in igralno kocko. Zmagovalec je tisti, ki prvi pride na cilj.

Na strani 61 otrok samo izračuna račune, saj so nalepke v šoli.

GLASBENA UMETNOST

**Navodilo za otroka.**

DANES SE BOŠ PRI GLASBENI UMETNOSTI NAUČIL NOVO PESEM Z NASLOVOM POTOČEK. NAJPREJ SI S POMOČJO STARŠEV PREBERI BESEDILO PESMI, NATO POSLUŠAJ POSNETEK PESMI. OB POSNETKU TUDI ZAPOJ.

**J. BITENC: POTOČEK**

POTOČEK, POSTOJ IN POVEJ, KJE DOMEK JE TVOJ, MI POVEJ.

MOJ DOMEK JE TAM POD GORO, KJER PTIČKI VESELO POJO.

ZAKAJ PA NEMIRNO HITIŠ, OD DOMA IN PTIČKOV BEŽIŠ?

SAJ VRNEM SE SPET POD GORO, KO DEŽEK NAMOČI ZEMLJO.

